Amor Vittone

Category:Articles with short description
Category:Short description is different from Wikidata
Category:Articles with hCards
Amor Vittone (onye amụrụ N'abalị iri na isii nke onwa Machị afọ 1972 dị ka Amor Ines Vittone) bụ onye na-agụ egwu nke South Africa.

A mụrụ Amor Vittone n'abalị iri na isii nke ọnwa March afọ 1972, na Johannesburg, Gauteng Province, South Africa. Ọ bụ onye isi Ụmụ akwụkwọ na ụlọ akwụkwọ sekọndrị ya, ebe o mere nke ọma na egwuregwu nakwa agụmakwụkwọ. O gụchara nzere ya na Communication (cum laude) na Mahadum Rand Afrikaans ma bụrụ onye bụbu Miss Johannesburg .

Vittone meriri asọmpi South African Modern na Tap Dance ruo afọ asaa agukọtara ọnụ. Ọ nọọla na mmepụta nke West Side Story na State Theatre na Pretoria, yana mmepụta nke Richard Loring nke Girl Talk. Na mgbakwunye, ọ gosipụtara ma  kwado mmemme ndị a na telivishọn mba:

 "Legkaart Bonanza",
 "Junior Topsport",
 "Spot-on" nke M-Net,
 "Ọ bụ maka ụmụ nwoke" na E.tv,
 "Ụzọ na-aga n'Ọgaranya" na National Lotery na-adọta na SABC 2,
 "Top Billing",
 "Na die kryt zutere Joost en Amor" na KykNET na M-Net,
 "ABSA egwuregwu show" na SABC 3 na
 "Ihe ngosi Verimark Quiz" na M-Net.

Vittone bụ ugbu a onye na-eme ihe nkiri choreografị, MC, ọkà okwu na-akpali mmụọ na onye na-agụ egwu. Ọ pụtara n'ọtụtụ peeji ihu akwụkwọ akụkọ South Africa. Ndị a gụnyere: "Fair Lady", "Keur", Huisgenoot, "You", Sarie, "Finesse", FHM, "Insig", "Vroue Keur", "De Kat", "Tydskrif Rapport", "Sunday Times Magazine", "Personality", "Directions", "Longevity", Rooi Rose, "Die Lig", "Baba en Kleuter" na "Marie Claire".

 Egwú 
E Wepụtara abọm mbụ nke Vittone, bu Wild Cherry Kisses, n'afọ 1998 site na EMI. E sochiri ya na nwepụta Dance in Colours na Young Forever . N'ọnwa Febụwarị afọ 2005, ụlọ ọrụ Gallo Music Record Company wepụtara abọm nke anọ ya, Amor. Albọm mbụ ya n'asụsụ Afrikaans, ọzọ ya Voluit ka Select Music wepụtara n'onwa Septemba afọ 2006.

Voluit ruru ọkwa ọla edo n'ime ọnwa isii (ihe karịrị yuniti puku iri abụọ ka e rere) a họpụtakwara Vittone maka onyinye South African Music Association na ngalaba Beste Afrikaanse Popalbum. Ọ bụ naanị nwanyị nwere nka  a họpụtara na ụdị a. Vidio nke "Voluit Lewe" nwetakwara otuto nke DVD Afrikaans kachasị mma na Mee 2007 n'oge emume onyinye egwu Afrikaans na South Africa. A họpụtakwara Vittone maka onyinye "Crystal" na ngalaba "Hottest S.A. Artist" n'oge June 2007.

Na "Huisgenoot Tempo-toekennings", a họpụtara Vittone n'ime ụdị nwanyị nwere nka ihe ya kachasị amasị  na "Voluit Lewe" a họpụtara ya dị ka abụ akachasị nwee mmasị n'afọ. Na Vonk Afrikaans music awards, a họpụtara ya dị ka nwanyị kachasị mma nwere n'afọ 2007.

E wepụtara "Glo aan chi" n'ọnwa Septemba afọ 2009.

 Ndụ onwe onye 
Vittone lụrụ onye bụbu onyeisi egwuregwu rugby nke Springbok, Joost van der Westhuizen N'abalị iri abụọ n'ọnwa Ọktoba afọ 2002. Ha nwere nwa nwoke na nwa nwanyị, a họpụtakwara ha dị ka di na nwunye kachasị ewu ewu na South Africa nke Starin-U Kids Awards n'afọ 2004.  A kọwara Vittone na van der Westhuizen dị ka "Posh na Becks nke South Africa", mana ha kewara n'afọ 2008.

 Discografị 

 "Die Tyd is nou"  (2015)
 "Grootste Treffers  (2011)
 Glo Altyd aan Môre (2009)
 This Was Then : Amor Greatest Hits (2009, EMI)
 Voluit (2006, SELECT)
 Surrender (2005)
 Amor (2004, RPM)
 Young Forever (2002, EMI)
 Dance in Colours (2000)
 Wild Cherry Kisses (1999, EMI)

 Edensibia 

 Njikọ mpụga 

 Ebe nrụọrụ weebụ Amor Vittone
Òtù:Mmadụ ndi di ndụ